jkorsvik/nowiki_second_scrape_merged huggingface dataset:
Western Conference (NBA)

Western Conference er en av to avdelinger i NBA (den andre er Eastern Conference) med tre divisjoner; Atlantic Division, Southeast Division og Central Division. I hver av disse divisjonene er det fem lag. I hvilken divisjon man er i avhenger av hvor laget holder til geografisk. 
NBA-grunnspillet består av 82 kamper hvor alle spiller mot alle, men sluttspillet er delt opp i tre runder, og foregår i de to adskilte avdelingene, Eastern Conference og Western Conference, og vinneren av avdelingene møter vinneren av den andre avdelingen i et oppgjør som kalles for NBA-finalen. Vinneren av disse vil da bli årets vinner av NBA.
Lagene i Western Conference er for øyeblikket organisert som dette:
 Southwest Division

Dallas Mavericks
Houston Rockets
Memphis Grizzlies
New Orleans Hornets1
San Antonio Spurs Northwest Division

Denver Nuggets
Minnesota Timberwolves
Portland Trail Blazers
Oklahoma City Thunder
Utah Jazz Pacific Division

Golden State Warriors
Los Angeles Clippers
Los Angeles Lakers
Phoenix Suns
Sacramento Kings


== Vinnere ==
Vinnere av Western Conference:

2000: Los Angeles Lakers
2001: Los Angeles Lakers
2002: Los Angeles Lakers
2003: San Antonio Spurs
2004: Los Angeles Lakers
2005: San Antonio Spurs
2006: Dallas Mavericks
2007: San Antonio Spurs
2008: Los Angeles Lakers
2009: Los Angeles Lakers
2010: Los Angeles Lakers
2011: Dallas Mavericks
2012: Oklahoma City Thunder
2013: San Antonio Spurs
2014: San Antonio Spurs
2015: Golden State Warriors
2016: Golden State Warriors
2017: Golden State Warriors
2018: Golden State Warriors
2019: Golden State Warriors
2020: Los Angeles Lakers(Lag i fet skrift vant også NBA-finalen)
Flest titler:

31: Minneapolis Lakers/Los Angeles Lakers
4: San Antonio Spurs
4: Houston Rockets
4: St. Louis Hawks/Atlanta Hawks
4: Seattle SuperSonics/Oklahoma City Thunder
3: Portland Trail Blazers
3: San Francisco Warriors/Golden State Warriors
Harm Kuipers

Harm Kuipers (født 22. november 1947 i Norg) er en nederlandsk tidligere skøyteløper.
Høydepunktet i karrieren hans var VM-tittelen i allround på Bislett i 1975. Ett år tidligere hadde han tatt sølv i VM.
Kuipers var spesiell på den måten at han var sin egen trener og stod utenfor det nederlandske landslaget. Han kombinerte også idrettskarrieren med medisinstudier ved universitetet i Groningen. Som student tok han to skøytegull under vinter-universitetslekene i Lake Placid i 1972.
Kuipers er medlem av den medisinske kommisjonen i IOC.


== Personlige rekorder ==
500 meter – 40,4
1 000 meter – 1.21,47
1 500 meter – 2.02,0
3 000 meter – 4.20,51
5 000 meter – 7.24,54
10 000 meter – 15.21,29


== Referanser ==


== Eksterne lenker ==
(en) Harm Kuipers – Speedskatingbase.eu 
(en) Harm Kuipers – SpeedSkatingNews.info 
(en) Harm Kuipers – SpeedSkatingStats.com 
(en) Harm Kuipers – TheSports.org 
(en) Harm Kuipers på www.ISU.html.infostradasports.com
(en) Harm Kuipers på Jakub Majerski's Speedskating database (Adelskalender distanser og sammenlagt)
«Sports Physiotherapy for All : Advisors > Harm Kuipers» (engelsk). Sports Physiotherapy for All. Arkivert fra originalen 30. september 2007. Besøkt 31. august 2019. 
«Bekende alumni : Harm Kuipers» (nederlandsk). Rijksuniversiteit Groningen. Arkivert fra originalen 24. september 2012. Besøkt 31. august 2019.
Atlantic Division (NBA)

Atlantic Division er en av tre divisjoner i Eastern Conference. De to andre divisjonene er  Southeast Division og  Central Division.  I hver av disse divisjonene er det 5 lag. Fordelingen av lagene mellom divisjonene er avhengig av hvor laget holder til geografisk.
Atlantic Division består for øyeblikket av følgene lag:

Boston Celtics
Brooklyn Nets
New York Knicks
Philadelphia 76ers
Toronto Raptors


== Vinnere ==


=== Flest divisionstitler ===
18: Boston Celtics
6: Philadelphia 76ers
4: New York Knicks
4: Miami Heat
4: New Jersey Nets
2: Orlando Magic
1: Toronto Raptors
Utfall (statistikk)

Utfall eller begivenhet betegner i sannsynlighet og statistikk et mulig resultat av en usikkerhetsberegning. For eksempel kan vi få enten mynt eller krone når vi kaster mynt. En mengde av slike utfall kalles en hendelse, og mengden av alle mulige utfall kalles utfallsrom.


== Eksterne lenker ==
(en) Eric W. Weisstein, Outcome i MathWorld.
Rødmus

Rødmus (Myodes rutilus) har som navnet antyder en rødbrun pels. Den er en svært nær slektning av klatremusa, som også er rødbrun på ryggen. Rødmusa kan skilles fra klatremusa bl.a på en litt kortere hale. For øvrig har de to artene nesten helt adskilte utbredelsesområder i Norge, så forvekslingsfaren er ikke så stor her. Rødmusa er utbredt fra Vesterålen og nordover. Slektskapet mellom de to artene er så nært at man kan få dem til å krysse seg med hverandre i fangenskap.
Også i levevis minner rødmusa om klatremusa. Den er bl.a. en utmerket klatrer og finner en del av føden oppe i trær. Den er hovedsakelig en planteeter, med forkjærlighet for bl.a. knopper, frø og bær. Den tar imidlertid også noe insekter og andre smådyr, og den kan til og med ta små fugleegg. Om vinteren spiser den en god del bark og skjegglav oppe i trærne. Et typisk merke etter rødmusas beiting er nedkastede småkvister som mangler endeknopp.
Rødmusbestanden varierer vanligvis sterkt i løpet av en tre-fire-års periode, slik som mange andre smågnagerbestander. Fruktbarheten hos hunnene varierer i takt med dette, slik at de er minst produktive når bestandstettheten er størst. Da er det vanlig med bare ett kull pr. hunn i løpet av hele sommerhalvåret. I andre år kan hunnene få opptil fire kull på en sesong, og med fire til ni unger pr. kull er de da svært produktive. Det er påvist yngling hos rødmus i januar, men dette er trolig sjelden. Voksne hunner okkuperer et leveområde som de forsvarer mot andre voksne hunner. Om vinteren kommer rødmusa ofte inn i hus.
Rødmusene på en del øyer på Finnmarkskysten skiller seg så markert fra hovedbestanden, bl.a i størrelse, at de av noen regnes som en egen underart (rase). En teori går ut på at disse dyrene er etterkommere etter rødmus som levde på isfrie deler av Finmarkskysten i siste istid, men det finnes ikke noe bevis for dette.


== Eksterne lenker ==
(en) Rødmus i Global Biodiversity Information Facility 
(no) Rødmus hos Artsdatabanken 
(sv) Rødmus hos Dyntaxa 
(en) Rødmus hos Fossilworks 
(en) Rødmus hos ITIS 
(en) Rødmus hos NCBI 
(en) Kategori:Myodes rutilus – bilder, video eller lyd på Wikimedia Commons 
Myodes rutilus – detaljert informasjon på Wikispecies 
Pattedyratlas (Norsk Zoologisk Forening)
Quinton Jacobs

Quinton Jacobs (født 21. januar 1979) er en namibisk fotballspiller som tidligere har spilt for Bryne FK.  


== Referanser ==


== Eksterne lenker ==
(en) Quinton Jacobs – FIFA 
(en) Quinton Jacobs – Transfermarkt 
(en) Quinton Jacobs – national-football-teams.com 
(en) Quinton Jacobs – WorldFootball.net 
(en) Quinton Jacobs – Soccerbase.com 
(de) Quinton Jacobs – fussballdaten.de 
(en) Quinton Jacobs – Soccerway 
Spillerprofil på www.b-gjengen.com
Lauvdal

Lauvdal er ei bygd som ligger i Bygland kommune langs riksvei 9 på østsiden av Byglandsfjorden i Agder. Bygda ligger 6 km sør for Bygland sentrum og tilhører Bygland sokn. Lauvdal ligger i sørhallet ned mot fjorden og er et prioritert kulturlandskap i Bygland kommune. Mange fornminner viser at det har vært bosetting her i svært lang tid. Blant annet er det funnet en spydspiss med sølvinnlegg. Den er sendt til et museum i Oslo.
Tidligere har det vært vanlig å drive med sauer og kyr, men i dag er bare to bønder igjen. Per 1. januar 2011 er folketallet i bygda på 32 personer.


== Husmannsplassen Hagen ==
Lengst nord på Lauvdal ligger husmannsplassen Hagen. Den ble fraflyttet i 1960-årene og har fått stå urørt etter det. I dag er den en del av Setesdalsmuseets bygningsmasse. Den ligger ved riksvei 9s gamle trasé gjennom bygda.


== Kjente personer fra Lauvdal ==
Aasulv Lande, professor i teologi ved Lunds universitet
Gunvor Lande, dr. theol. førsteamanuensis i teologi ved Høgskolen i Agder
 Vidar Lande, professor ved Høgskolen i Telemark og folkemusiker


== Referanser ==


== Eksterne lenker ==
Prioriterte kulturlandskap i Bygland 2006
Husmannsplassen Hagen Arkivert 28. september 2007 hos Wayback Machine.
Spydspiss med sølvinnlegg funnet på Lauvdal
Liste over trearbeidsverktøy

Liste over verktøy som brukes til bearbeiding av trevirke.
Noe verktøy kan også brukes til andre materialer, og er merket med det.

Barkespade
Borvinde
Brytejern, en kile med langt skaft, brukt til trefelling. Alternativ til fellekile.
Diksel
Dreiebenk finnes også for andre materialer som f. eks. metall
Fresemaskin (finnes også som «gjør det selv»-verktøy til elektrisk hånddrill, foruten i utgaver for metall)
Hammer (redskap) mange typer til forskjellig bruk
Hoggjern
Holjern
Høvel
Håndsag se også: Baufil
Kile (verktøy)
Kniv
Lauvkniv
Listehøvel eller Listhøvel til høvling av lister med profil
Meddrager
Motorsag
Navar
Rasp (også husholdning, se: rivjern)
Sandpapir Finnes til alle materialer med overflate
Sikling (verktøy)
Skavkniv
Skrap merkeverktøy
Stemjern
Strekmål (merkeverktøy)
Trebor
Øks
The Boy Least Likely To

The Boy Least Likely To er en britisk duo bestående av Pete Hobbs og Jof Owen som spiller indiepop. De debuterte i 2005 med albumet The Best Party Ever på sitt eget plateselskap. Albumet, som hovedsakelig handler om redselen for å vokse opp, slo først gjennom i USA, med blant annet meget god kritikk på musikknettstedet Pitchfork.Bandnavnet spiller på tittelen til sangen «Girl Least Likely To» av Morrissey.


== Diskografi ==


=== Album ===
The Best Party Ever – Too Young to Die – 2005
Law of the Playground – Too Young to Die – 2009


== Referanser ==


== Eksterne lenker ==
Offisielt nettsted 
(en) The Boy Least Likely To på Discogs 
(en) The Boy Least Likely To på MusicBrainz 
(en) The Boy Least Likely To på SoundCloud 
(en) The Boy Least Likely To på Songkick 
(en) The Boy Least Likely To på AllMusic 
The Boy Least Likely To på MySpace
The Boy Least Likely To på last.fm
Nadia Styger

Nadia Styger (født 11. desember 1978 i Zug) er en sveitsisk alpinist. Hun har spesialisert seg i fartsdisiplinene (Super-G og utfor).
Den første internasjonale suksessen oppnådde hun under junior-vM 1997 i Schladming, der hun fikk en bronsemedalje i utfor. Hun debuterte i verdenscupen i februar 1999, og har per februar 2007 vunnet tre renn.
Styger har deltatt i tre verdensmesterskap (2003, 2005 og 2007). Den beste plasseringen individuelt er en fjerdeplass i utfor fra Åre i 2007. Hun var med på det sveitsiske laget som tok bronse i lagkonkurransen.


== VM-medaljer ==
2007 Åre – bronse i lagkonkurranse


== Verdenscupseire ==
* Delt seier med Michaela Dorfmeister og Lindsey Kildow


== Eksterne lenker ==
(en) Nadia Styger – Olympedia 
(en) Nadia Styger – Sports-Reference (OL-resultater – arkivert) 
(en) Nadia Styger – FIS (alpint) 
(en) Nadia Styger – FIS (langrenn) 
(en) Nadia Styger – ski-db.com 
Nadia Stygers hjemmeside
Rosenborg slott

Rosenborg slott er et slott i Kongens Have like utenfor sentrum av København. Det er bygd etter ordre fra Christian IV mellom 1606 og 1615 da det var innflyttingsklart, med stadige utvidinger fram til dagens slott sto ferdig i 1624.I dag er slottet et kulturhistorisk museum. De danske kronregaliene og kronjuvelene er utstilt i Rosenborg slott.For nordmenn er det spesielt interessant at de fleste verk etter den norske kunstneren Magnus Berg er å se i Rosenborg slott. Magnus Berg er kjent for sine elfenbensrelieffer.


== Historie ==
I 1606 kjøpte Christian IV rundt 40 private hager utenfor Københavns voller mot Kastellet. I 1607 ble de lagt ut som et samlet grøntområde, fra 1664 ble kjent som Kongens Have. Hensikten var å utvide Københavns areal, samt opprette en ladegård som skulle forsyne Københavns slott med matvarer. I stedet ble Rosenborg slott oppført på tomten, kongens favorittsted, der han også døde. Han var svært stolt av «hustelefonen» der (et talerør), et «skylle-klosett» kalt «hemmeligheten», og at han fra rommet sitt kunne sveive vindebroen opp og ned ved hjelp av en håndsveiv i veggen.I 1607 stod Rosenborgs sørlige del innflytningsklar som et toetasjes lyststed, og etter diverse utvidelser fikk det navnet Rosenborg slott i 1624. Etter at det store tårnet ble bygd i 1616, var det et rom som ikke lenger fikk direkte dagslys. I 1705 ble det tatt i bruk som soverom for Frederik 4. og dronning Louise, og er kjent som «det mørke værelse».Under en fest på slottet i november 1632 gikk kong Christian utenfor med sin svigersønn Frands Rantzau som ramlet i vollgraven og druknet. Kongen skal nesten ha druknet selv da han forsøkte å redde svigersønnen, men ble reddet av slottets kjøkkenmester. Karpene som Christian IV satte ut i vollgraven, ynglet og klarte seg bra frem til vinteren 2009/10, da de omkom under isen.


== Fredning ==
Rosenborg ble fredet i 1918. Fredningen omfatter selve slottet, trappetårnet fra 1633-34, portbygningen fra ca. 1610 med tilbygg i sydvest og nordøst fra ca. 1680, kommandantboligen fra 1760-63 av Jacob Fortling samt murene med tilhørende port fra 1672 av Lambert van Haven og den nordøstlige, tidligere stallbygningen mot gaten.


== Referanser ==


== Se også ==
Rosenborgtapetene


== Eksterne lenker ==
Offisielt nettsted 
(en) Rosenborg Castle – kategori av bilder, video eller lyd på Commons 
(en) Rosenborg slot – galleri av bilder, video eller lyd på Commons
Globe Theatre

Globe Theatre er et engelsk renessanseteater i London hvor blant annet flere av William Shakespeares skuespill ble uroppført. Teateret ble første gang reist i 1599, men brant ned 29. juni i 1613. Teateret hadde plass til 3000 gjester i to etasjer. Scenen var under åpen himmel.
Teateret ble gjenreist og sto ferdig i juni 1614 men stengte så i 1642. Et helt nytt og rekonstruert teater ble åpnet i 1997 og benyttes i dag til oppføring av skuespill, primært Shakespeares stykker.
Teateret ligger syd for Themsen, i samme område som flere av de andre berømte teatrene fra 1600-tallet lå.


== Se også ==
Engelsk renessanseteater


== Eksterne lenker ==
(en) Globe Theatre, Southwark – kategori av bilder, video eller lyd på Commons
Elisabeth von Dyck

Elisabeth von Dyck (født 1951, død 4. mai 1979 i Nürnberg) var trolig medlem av den venstreekstreme terrororganisasjonen RAF. 
I 1975 ble det utstedt arrestordre på Dyck for våpensmugling fra Sveits til Tyskland. Etter seks måneders varetektsfengsel i Köln ble hun løslatt. Sommeren 1977 ble det på nytt utstedt arrestordre på henne for støtte til en terrororganisasjon. Nederlandsk politi forsøkte 22. september 1977 å arrestere Dyck og Knut Folkerts. Folkerts skjøt politibetjenten og Dyck klarte å flykte.Vitnet Monika von Seckendorff uttalte 26. oktober 1997 under rettssaken mot Monika Haas at hun etter bortføringen av Hanns-Martin Schleyer i 1977 hadde bodd i et lite hus i Bagdad sammen med Friederike Krabbe og Elisabeth von Dyck. Elisabeth von Dyck var også aktiv i Sozialistisches Patientenkollektiv og Komitee gegen Folter. 
Den 4. mai 1979 ble Dyck skutt av politiet under et forsøk på arrestasjon i en leilighet i Stephanstraße 40 i Nürnberg, som en tid hadde vært under overvåkning. Politiet oppgav at hun hadde forsøkt å gripe til våpen.


== Referanser ==
Per Frisch

Per Frisch (født 29. november 1951) er en norsk skuespiller. Han er tilknyttet Nationaltheatret.
Han har også bidratt til dubbing av flere tegnefilmer og -serier, samt lest inn lydbøker. Han ble nominert til Amandaprisen 2016 i klassen beste mannlige birolle for Pyromanen.


== Noen roller ==
Malefor i The Legend of Spyro: Dawn of the Dragon (Videospill, 2008)
Begriffenfeldt i Peer Gynt (Egypt 2006)
Jan Erik Holm i Fox Grønland (TV 2 2001, 2003)
Faust i Adjø solidaritet (Film, 1985)
Oddvar Claesen og Mikael Hermansen i Hotel Cæsar (2000 og 2012)
Ingemann i Pyromanen (film, 2016)
Hasse i Blindsone (film, 2018)


== Referanser ==


== Eksterne lenker ==
(en) Per Frisch på Internet Movie Database 
(no) Per Frisch hos Nationaltheatret 
(no) Per Frisch hos Sceneweb 
(sv) Per Frisch i Svensk Filmdatabas 
(fr) Per Frisch på Allociné 
(en) Per Frisch på AllMovie 
(en) Per Frisch hos The Movie Database
Agnosi

Agnosi er et sykdomstegn som innebærer svikt i evnen til å tolke sanseinntrykk; som kan opptre ved f.eks. demens eller hjerneskade/sykdom.
Apraksi

Apraksi er en nevrologisk tilstand som innebærer tap av evnen til å utføre innlærte bevegelsesmønstre, selv om den rammede ønsker og er fysisk i stand til å utføre bevegelsen. Det foreligger ikke lammelser eller nedsatt følelse i de muskelgruppene som skulle bli brukt ved bevegelsen. Heller ikke skyldes det at pasienten ikke forstår den oppgaven som skal utføres. Vedkommende får bare ikke til å gjøre det. 
Årsaken er en hjerneskade. I de fleste tilfeller er skaden lokalisert nær de områdene i hjernebarken som styrer språket. De ligger i hjernens venstre hemisfære. Derfor vil pasienter med apraksi også ha afasi.
Apraksi er svikt i utføringen av viljestyrte, målrettede handlinger som ikke skyldes lammelser, tap av følesans eller forandringer i bevegelsesapparatet.


== Referanser ==


== Litteratur ==
Eli R. Bjørneby: Apraksi og ADL-funksjon hos voksne hjerneslagpasienter Hovedoppgave 1981
Astrid E. Andersen og Torhild Holthe: 	Aldersdemens fra sansing til handling 1994, ISBN 82-91054-17-7


== Se også ==
Afasi
Hjerneslag
Nervesystemet
Delphyne Peretto

Delphyne Peretto (født 8. februar 1982 i Albertville) er en fransk tidligere skiskytter. Hun debuterte i verdenscupen sesongen 2004/05 på Beitostølen. Etter beskjedne plasseringer i de individuelle konkurransene, var hun med på å sikre fransk bronse i sin aller første verdenscupstafett.
Hun gikk samtlige renn i OL 2006 i Torino, og oppnådde sin beste individuelle plasseringer på sprinten, der hun ble nummer 14. Hun deltok også på stafetten, der Frankrike tok en overraskende bronsemedalje.
I VM i skiskyting 2007 i Antholz vant hun sin første VM-medalje med sølv på 4 x 6 km stafett. Hun tok sin andre VM-medalje da hun var med på Frankrikes lag som tok bronse på stafetten i VM i skiskyting 2008 i Östersund.


== Referanser ==


== Eksterne lenker ==
(en) Delphyne Peretto – Olympics.com 
(en) Delphyne Peretto – Olympic.org 
(en) Delphyne Peretto – Olympedia 
(en) Delphyne Peretto – Sports-Reference (OL-resultater – arkivert) 
(en) Delphyne Peretto – IBU 
(en) Delphyne Peretto – biathlon.com.ua 
(en) Delphyne Peretto – TheSports.org 
Statistikk hos Biathlonworld
Teja Gregorin

Teja Gregorin (født 29. juni 1980 i Ljubljana) er en slovensk tidligere skiskytter.
Hun var på Slovenias skiskytterlandslag fra 2002 til 2017. Hun debuterte i verdenscupen i 2003 i Kontiolax. Fra midten av sesongen 2004/2005 har hun regelmessig plukket poeng i verdenscupen.
Under OL 2006 i Torino deltok hun i alle øvelsene og plasserte fra 14.- til 19.-plass i de individuelle rennene, mens Slovenia kom på sjetteplass i stafetten.
Gregorin var den eneste utøveren som fikk påvist positiv dopingtest fra Vinter-OL 2010 i Vancouver etter retestingen i oktober 2017 som ga utslag på det forbudte veksthormonet GHRP-2. I desember 2017 ble hun utestengt og alle hennes resultater fra OL i 2010 ble strøket.


== Referanser ==


== Eksterne lenker ==
(en) Teja Gregorin – Olympedia 
(en) Teja Gregorin – Sports-Reference (OL-resultater – arkivert) 
(en) Teja Gregorin – FIS (langrenn) 
(en) Teja Gregorin – IBU 
(en) Teja Gregorin – biathlon.com.ua 
(en) Teja Gregorin – TheSports.org
Carlos Valderrama

Carlos Alberto Valderrama Palacio (født 2. september 1961 i byen Santa Marta i Colombia) er en tidligere fotballspiller. Han anses av mange for å være tidenes beste colombianske fotballspiller.
I løpet av karrieren spilte han for Union Magdalena, Millionarios, Deportivo Cali, Montpellier, Real Valladolid, Independiente Medellin, Atletico Junior, Tampa Bay Mutiny, Miami Fusion og Colorado Rapids.
Carlos Valderrama var en typisk playmaker og tilrettelegger for sine medspillere. Han var god til å holde på ballen, og hadde et fantastisk blikk for spillet.
Han spilte 111 landskamper for Colombia (rekord), og scoret 11 mål. Han var kaptein på landslaget under VM-sluttspillene i 1990, 1994 og 1998.


== Eksterne lenker ==
(de) Carlos Valderrama – Munzinger Sportsarchiv 
(en) Carlos Valderrama – FIFA 
(en) Carlos Valderrama – Major League Soccer 
(en) Carlos Valderrama – Transfermarkt 
(en) Carlos Valderrama – national-football-teams.com 
(en) Carlos Valderrama – WorldFootball.net 
(en) Carlos Valderrama – FootballDatabase.eu 
(en) Carlos Valderrama – Soccerway 
(en) Carlos Valderrama – FBref 
Ukas legende: Carlos Valderrama
Prizren

Prizren (albansk: Prizren/Prizreni, serbisk: Призрен / Prizren) er en historisk by i Kosovo. Byen bestod i 2002 av 81,6% albanere, 9,6% bosnjaker 6,4 % tyrkere og 0,09% serbere. Byen blir ofte ansett som den mest fredelige og homogene delen av Kosovo.  
Prizren var Det osmanske rikets kulturelle hovedstad for Kosovo og Prizrens tyrkiske befolkning har fortsatt stor innvirkning på samfunnet. På 1980–90-tallet, før Kosovokrigen, snakket de fleste tyrkisk i Prizren. Dette skyldes at mange albanere fra Prizren snakker tyrkisk med hverandre. Men etter krigen i 1999 flyttet mange albanere fra andre byer og områder til Prizren. Demografien i byen har forandret seg mye etter krigen. Derfor har det blitt færre tyrkisktalende etter Kosovokrigen.
Prizren har alltid vært en multireligiøs by. Det fins flere moskéer og noen kirker i byen idag.
Gymnasium

Gymnasium, i Norge også kjent under kortformen gymnas (fra gresk gymnos, «naken»), er i en rekke land betegnelsen på et høyere skoleslag som kvalifiserer for opptak til høyere utdannelse.
I det gamle Hellas var gymnasion det stedet der mannlige ungdommer mottok sin legemlige og åndelige utdannelse, men hvor dog det legemlige aspekt stod i forgrunnen. Unge menn trente nakne, hvilket er opphav til betegnelsen gymnasium.
I middelalderen ble de første universitetene i Italia tidvis kalt gymnasium eller academia, men betegnelsen universitet slo snart igjennom som den alminnelige. Under reformasjonen i Tyskland ble det opprettet høyere læreanstalter kalt gymnasier. Disse utviklet seg til gymnasia academica, som mer eller mindre fungerte som universiteter; mange av dem ble også senere egentlige universiteter.
Med tiden fikk gymnasiene sin moderne form: Læreanstalter som har rett til å dimittere elever til universiteter. Betegnelsen gymnasium ble brukt i det tyskspråklige Europa, Russland, Danmark, Sverige og Norge. Sverige fikk sitt første gymnasium i 1620 i Västerås. I det da danske Skåne ble det i 1529 opprettet et gymnasium i Malmö (nedlagt 1537) og i 1620 i Lund (nedlagt 1668). I Odense ble det opprettet et gymnasium i 1621, som ble slått sammen med Odense Katedralskole i 1802. De danske latinskolene ble i 1903 omdannet til gymnasier.


== Norge ==
I Norge ble betegnelsen gymnasium innført etter tysk mønster ved skoleloven av 1869. Gymnasium og den muntlige kortformen gymnas ble etter hvert brukt side om side. Elever som gjennomførte gymnasiet med ståkarakterer fikk examen artium, som gav mulighet for opptak til universiteter og høyskoler. Det omfattet det som i dag betegnes som allmennfag, språkfag, realfag m.m. I 1970-årene ble gymnasiene slått sammen med yrkesskolene til det som nå kalles videregående skole. Gymnas tilsvarer nærmest det som i dag heter program for studiespesialisering.
Begrepet gymnas var i bruk til 1990-årene. En del videregående skoler i Norge har også beholdt gymnas eller gymnasium i navnet. Spesielt gjelder dette private videregående skoler.


== Se også ==
Gymnasion
Høyere allmennskole
Allmenfag